CELEX: 52008PC0228
Language: mt
Date: 2008-04-29
Title: Proposta għal deċiżjoni tal-Kunsill li tistabbilixxi passiv separat ta' Montenegro u tnaqqas proporzjonalment il-passiv tas-Serbja b'rigward self fit-tul mogħti mill-Komunità lill-Unjoni ta' l-Istati tas-Serbja u l-Montenegro (magħrufa qabel bħala r-Repubblika Federali tal-Jugożlavja) skond id-Deċiżjonijiet tal-Kunsill 2001/549/KE u 2002/882/KE

Avviż Legali Importanti

|

52008PC0228

Proposta għal deċiżjoni tal-Kunsill li tistabbilixxi passiv separat ta' Montenegro u tnaqqas proporzjonalment il-passiv tas-Serbja b'rigward self fit-tul mogħti mill-Komunità lill-Unjoni ta' l-Istati tas-Serbja u l-Montenegro (magħrufa qabel bħala r-Repubblika Federali tal-Jugożlavja) skond id-Deċiżjonijiet tal-Kunsill 2001/549/KE u 2002/882/KE  /* KUMM/2008/0228 finali - CNS 2008/0086 */  

	[pic] | KUMMISSJONI TAL-KOMUNITAJIET EWROPEJ |Brussel 29.4.2008KUMM(2008) 228 finali2008/0086 (CNS)Proposta għalDEĊIŻJONI TAL-KUNSILLli tistabbilixxi passiv separat ta' Montenegro u tnaqqas proporzjonalment il-passiv tas-Serbja b'rigward self fit-tul mogħti mill-Komunità lill-Unjoni ta' l-Istati tas-Serbja u l-Montenegro (magħrufa qabel bħala r-Repubblika Federali tal-Jugożlavja) skond id-Deċiżjonijiet tal-Kunsill 2001/549/KE u 2002/882/KE(preżentata mill-Kummissjoni)MEMORANDUM TA’ SPJEGAZZJONIKuntest tal-proposta |110 | Ir-raġunijiet u l-għanijiet tal-proposta Il-Kummissjoni tipproponi l-adozzjoni ta' Deċiżjoni tal-Kunsill ġdida biex tistabbilixxi passiv separat għall-Montenegro għall-ħlas lura ta' parti mill-għajnuna makrofinanzjarja Komunitarja ("MFA"), self mogħti lil dik li qabel kienet ir-Repubblika Federali tal-Jugożlavja ("FRY"), wara msemmija mill-ġdid l-Unjoni ta' l-Istati tas-Serbja u l-Montenegro ("SUSaM"). Is-self ta' l-MFA li jammonta għal EUR 280 miljun li tħallas lill-FRY/SUSaM bejn Ottubru 2001 u Mejju 2005 skond id-Deċiżjonijiet tal-Kunsill 2001/549/KE u 2002/882/KE li issa skadew, kif emendati (minn issa 'l quddiem msemmija flimkien bħala d-"Deċiżjonijiet tal-Kunsill"). Wara d-dikjarazzjoni ta' indipendenza tal-Montenegro f'Ġunju 2006, is-SUSaM ġiet xolta u s-Serbja ddikjarat lilha nnifisha bħala stat suċċessur tas-SUSaM fuq il-bażi ta' l-Artikolu 60 tal-Karta Kostituzzjonali tas-SUSaM . Għaldaqstant, is-Serbja kienet is-suċċessur tas-SUSaM bħala l-entità legali responsabbli għad-dejn statali marbuta b'kuntratt mill-FRY jew mis-SUSaM , inklużi s-self ta' l-MFA msemmija hawn fuq. Madankollu, fl-10 ta' Lulju 2006, is-Serbja u l-Montenegro kkonkludew ftehim bilaterali dwar it-tqassim ta' l-obbligazzjonijiet finanzjarji tas-SUSaM xolta. Skond dan il-ftehim, l-obbligazzjonijiet finanzjarji lejn il-Komunità Ewropea b'rigward għal self ta' l-MFA qegħdin jitħallsu bi proporzjon ta' 90 % għas-Serbja u 10 % għall-Montenegro, sakemm ma jintużax perċentwal ieħor fuq il-bażi tal-prinċipju tal-benefiċjarju finali. Bħala konsegwenza tal-ftehim bilaterali, il-Kummissjoni bħalissa qiegħda tirċievi l-interessi dovuti mis-self f'żewġ ħlasijiet separati, wieħed minn kull wieħed miż-żewġ pajjiżi, fil-proporzjon ta' 90 % mis-Serbja u 10 % mill-Montenegro, għajr l-interess dovut fuq l-aħħar self waħdieni ta' l-MFA ta' EUR 225 miljun, li qiegħed jitħallas fil-proporzjon ta' 99.47 % għas-Serbja u 0.53 % għall-Montenegro skond il-prinċipju tal-benefiċjarju finali. Il-ftehimiet eżistenti tas-self konklużi bejn il-Kummissjoni u l-FRY/SUSaM ma jistabbilixxu l-ebda passiv jew obbligi għall-Montenegro bħala stat indipendenti b'rigward għas-self, li qiegħed iħallas de facto parzjalment, iżda biss għas-Serbja skond l-istat tagħha bħala stat suċċessur tas-SUSaM. F'każ ta' nuqqas, il-Komunità tkun għalhekk obbligata timmira l-klejm tagħha kontra s-Serbja jkunx hemm nuqqas ta' ħlas jew ħlas tard jew le fuq parti tas-self li għalih hi responsabbli l-Montenegro skond il-ftehim bilaterali. Fid-dawl tal-perjodu twil li fih se jsiru l-ħlasijiet lura (ħlasijiet lura tal-prinċipju huma skedati li jsiru bejn l-2012 sa l-2020) u b'kunsiderazzjoni tar-relazzjonijiet politiċi li l-Unjoni Ewropea żviluppat u qiegħda tiżviluppa mal-Montengro mindu sar ix-xoljiment tas-SUSaM, il-Kummissjoni tipproponi: (i) li tadotta Deċiżjoni tal-Kunsill ġdid, li tistabbilixxi (a) passiv separat tal-Montenegro lill-Komunità Ewropea u (b) li l-passiv tas-Serbja lill-Komunità Ewropea jitnaqqas skond dan; kif ukoll (ii) ma' l-adozzjoni ta' l-abbozz tad-Deċiżjoni tal-Kunsill mehmuż, li tikkonkludi ftehim ta' self mal-Montenegro li jistabbilixxi l-passiv tagħha mal-Komunità b'rigward għall-proporzjon tas-self ta' l-MFA li għalih il-Montenegro ħa r-responsabbiltà tal-passiv rigward is-Serbja. Fl-istess waqt, il-Kummissjoni tipproponi li tiftiehem dwar emendi xierqa għall-ftehimiet tas-self eżistenti mas-Serbja li se jnaqqsu l-passiv tagħha kif xieraq. |120 | Kuntest ġenerali Wara l-bidliet politiċi fil-FRY fl-aħħar tas-sena 2000, l-awtoritajiet tal-pajjiż kisbu progress sostanzjali fir-riforma ekonomika u l-istabbilizzazzjoni. Barra minn finanzjament estern ipprovdut minn istituzzjonijiet finanzjarji internazzjonali u donaturi bilaterali, il-proċess ta' riforma ġie appoġġjat minn għajnuna makrofinanzjarja tal-KE soġġetta għas-sodisfazzjoni minn qabel ta' għadd ta' kundizzjonijiet ekonomiċi u ta' politika strutturali. L-ewwel operazzjoni ta' l-MFA li kien fiha komponent ta' self ta' EUR 225 miljun ingħatat fl-2001 permezz tad-Deċiżjoni tal-Kunsill 2001/549/KE tas-16 ta' Lulju 2001. Il-ftehim ta' self bejn il-Komunità u l-FRY ġie ffirmat fis-17 ta' Settembru 2001, u l-ħlas sar f'darba fis-17 ta' Ottubru 2001. Permezz tad-Deċiżjoni tal-Kunsill 2002/882/KE tal-5 ta' Novembru 2002, il-Komunità pprovdiet aktar għajnuna makrofinanzjarja lill-FRY, li tinkludi self fit-tul ta' EUR 55 miljun, biex tiġi ggarantita sitwazzjoni ta' bilanċ tal-pagamenti sostenibbli u t-tisħiħ tal-pożizzjoni ta' riżerva tal-pajjiż minbarra l-finanzjament ipprovdut fil-kuntest ta' Ftehim Estiż ta' l-IMF ta' tliet snin u pakkett ta' self ta' konċessjoni disponibbli mill-Bank Dinji. Il-ftehim ta' self bejn il-Komunità u l-FRY ġie ffirmat fit-13 ta' Diċembru 2002. Fl-4 ta' Frar 2003 daħlet fis-seħħ Karta Kostituzzjonali ġdida għall-pajjiż, li skond din l-FRY issemmiet mill-ġdid l-Unjoni ta' l-Istati tas-Serbja u l-Montenegro. Il-Kummissjoni ħallset l-ewwel żewġ partijiet tas-self ta' EUR 55 miljun (EUR 10 miljun u EUR 30 miljun) lis-SUSaM fit-28 ta' Frar u fl-1 ta' Settembru 2003 (skond il-ftehim ta' self supplimentari tal-25 ta' Lulju 2003). Permezz tad-Deċiżjoni tal-Kunsill 2003/825/KE tal-25 ta' Novembru 2003, il-komponent tas-self ta' l-għajnuna makrofinanzjarja żdied għal massimu ta' EUR 80 miljun fis-sura ta' self biex jgħin fl-indirizzar ta' ħtiġijiet ta' finanzjament supplimentari identifikati mill-IMF. L-implimentazzjoni ta' l-għajnuna ta' l-MFA ttawlet bħala konsegwenza sat-30 ta' Ġunju 2006 (id-Deċiżjoni tal-Kunsill 2004/862/KE tas-7 ta' Diċembru 2004) u parti tas-self terza ta' EUR 15-il miljun tħallset lis-SUSaM fl-4 ta' Mejju 2005 skond il-ftehim ta' self supplimentari tas-7 ta' April 2005. Madankollu, minħabba t-titjib profond sussegwenti tal-qagħda ta' finanzjament esterna fil-Montenegro u s-Serbja fl-2006, il-komponenti tas-self tar-raba’ u l-ħames (u l-aħħar) parti ta' din l-għajnuna ma tħallsux. Bħalissa, iż-żewġ pajjiżi ma jeħtieġux għajnuna makrofinanzjarja esterna oħra mill-Komunità. Meta l-għajnuna makrofinanzjarja msemmija hawn fuq ġiet ipprovduta lir-Repubblika Federali tal-Jugożlavja u, mill-2003, lill-Unjoni ta' l-Istati tas-Serbja u l-Montenegro, is-Serbja u l-Montenegro ffurmaw flimkien stat sovran wieħed. Is-sitwazzjoni żviluppat bil-mod b'awtonomija aktar taż-żewġ pajjiżi. B'mod partikolari, il-Karta Kostituzzjonali tas-SUSaM adottata fl-4 ta' Frar 2003 fetħet il-possibbiltà li meta jiskadi l-perjodu ta' 3 snin, kull wieħed mill-Istati Membri tas-SUSaM seta' jiddeċiedi li jitlaq mis-SUSaM fuq il-bażi ta' referendum. F'każ bħal dan, l-istat li jifdal isir l-istat suċċessur tas-SUSaM. Referendum dwar l-indipendenza tal-pajjiż sar fil-Montenegro fil-21 ta' Mejju 2006. Il-parti l-kbira tal-votanti (55.4 %) ivvutaw favur l-indipendenza tal-Montenegro. Fit-3 ta' Ġunju 2006, il-Parlament tal-Montenegro ddikjara indipendenza sħiħa tal-Montenegro skond il-liġi internazzjonali. Is-Serbja għarfet l-indipendenza tal-Montenegro u fil-5 ta' Ġunju 2006, il-Parlament tas-Serbja adotta deċiżjoni li ddefiniet lis-Serbja bħala l-istat suċċessur ta' l-Unjoni ta' l-Istati tas-Serbja u l-Montenegro. Fit-12 ta' Ġunju 2006, il-Kunsill għaraf lil Montenegro bħala Stat sovran u indipendenti u kkunsidra d-deċiżjoni msemmija hawn fuq tal-Parlament tas-Serbja. Fl-10 ta' Lulju 2006, is-Serbja u l-Montenegro kkonkludew ftehim bilaterali dwar ir-regolament tas-sħubija fl-organizzazzjonijiet finanzjarji internazzjonali u t-tqassim ta' assi u passivi finanzjarji. Skond l-Appendiċi 4 ta' dak il-Ftehim (kif traskritt fl-Anness ta' dan il-Memorandum), is-self makrofinanzjarju mogħti lill-FRY jew lis-SUSaM hu mogħti bil-proporzjon ta' 90 % għas-Serbja u 10 % għall-Montenegro, għal aktar self Komunitarju ta' EUR 225 miljun, li għalih japplika l-prinċipji tal-benefiċjarju finali (99.47 % għas-Serbja u 0.53 % għall-Montenegro). Wara dan il-ftehim, is-Serbja u l-Montenegro sussegwentement ħallsu l-obbligi tas-servizz tad-dejn lill-Komunità u ma kellhomx ammonti li kellhom iħallsu b'lura. Fit-18 ta' Jannar 2007, il-Montenegro rċeviet sħubija fil-Fond Monetarju Internazzjonali u l-Grupp tal-Bank Dinji. Fit-22 ta' Jannar 2007, il-Kunsill adotta d-Deċiżjoni 2007/49/KE li jistabbilixxi Sħubija Ewropea ġdida mal-Montenegro. Fil-15 ta' Ottubru 2007, ġie ffirmat il-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom u l-Montenegro (COM(2007) 350). |139 | Dispożizzjonijiet eżistenti fil-qasam tal-proposta Ma hemm l-ebda dispożizzjoni eżistenti fil-qasam tal-proposta. |140 | Konsistenza ma’ politiki u għanijiet oħra ta’ l-Unjoni Il-proposta hi f'konformità mal-Konklużjonijiet ta' l-Affarijiet Ġenerali u tar-Relazzjonijiet Esterni tat-12 ta' Ġunju 2006, skond liema l-Unjoni Ewropea u l-Istati Membri tagħha ddeċidew li jiżviluppaw aktar ir-relazzjonijiet tagħhom mal-Montenegro bħala Stat sovran u indipendenti. Barra minn hekk, hu skond id-Deċiżjoni tal-Kunsill 2007/49/KE tat-22 ta' Jannar 2007 dwar il-prinċipji, prijoritajiet u kundizzjonijiet li jinsabu fis-Sħubija Ewropea mal-Montenegro, skond liema hi prijorità fil-medda ta' żmien qasira li jintemm l-istabbiliment ta' l-istruttura legali u istituzzjonali għal pajjiż indipendenti inkluż il-firma u r-ratifika ta' l-istrumenti internazzjonali li s-SUSaM issieħbet magħhom. |Il-konsultazzjonijiet mal-partijiet interessati u l-istima ta’ l-impatt |Konsultazzjoni mal-partijiet interessati |211 | Metodi ta’ konsultazzjoni, setturi ewlenin fil-mira u profil ġenerali ta' min iwieġeb Is-servizzi tal-Kummissjoni kienu f'kuntatt ma' l-awtoritajiet Serbi u tal-Montenegro tul it-tħejjija ta' din il-proposta tal-Kummissjoni. Barra minn hekk, il-Kummissjoni infurmat il-Kumitat Ekonomiku u Finanzjarju dwar il-ħarsa ġenerali tal-proposta qabel ma ppreżentatha lill-Kunsill |212 | Sommarju tat-tweġibiet u kif tqiesu Membri ta' l-EFC ma ressqu l-ebda oġġezzjoni. Lanqas l-awtoritajiet Serbi u tal-Montenegro. |Il-ġbir u l-użu ta’ l-għarfien espert |229 | Ma kienx hemm bżonn ta’ kompetenza esterna. |230 | Stima ta’ l-impatt Wara l-indipendenza tal-Montenegro, is-Serbja ddikjarat lilha nnifisha l-istat suċċessur tas-SUSaM u għalhekk ħadet responsabbiltà għall-obbligazzjonijiet legali għall-ħlas lura tas-self ta' l-MFA. Fl-aħħar ta' l-2006, il-Kummissjoni rċeviet traduzzjoni fl-Ingliż tal-ftehim bilaterali konkluż bejn iż-żewġ pajjiżi fl-10 ta' Lulju 2006, skond liema l-obbligazzjoni finanzjarja għal ħlas lura tas-self inqasmet bejn iż-żewġ pajjiżi. Barra minn hekk, hekk kif il-ħlasijiet ta' l-interess fuq is-self ta' l-MFA issa qegħdin jitħallsu f'żewġ ħlasijiet separati, u mhux, kif kien qabel il-każ, fi ħlas wieħed mill-Bank Nazzjonali tas-Serbja, il-Kummissjoni tqis xieraq li taddatta s-sitwazzjoni legali rigward is-self pendenti għall-firda miftehma bilateralment. Waħda mill-għażliet meqjusa kienet li tinkiseb konferma mgħaġġla bil-miktub mis-Serbja li minkejja l-ftehim bilaterali bejn is-Serbja u l-Montenegro ta' l-10 ta' Lulju 2006, hi tibqa' is-sellief sovran responsabbli u għalhekk responsabbli għall-ħlas sħiħ tad-dejn, kif ukoll il-komponenti tas-self tal-Montenegro. Madankollu, fid-dawl tal-perjodu twil li fih se jsiru l-ħlasijiet lura u b'kunsiderazzjoni għar-relazzjonijiet li l-Komunità qiegħda tiżviluppa fiż-żewġ pajjiżi, hu meqjus xieraq għall-Komunità li tapprova uffiċjalment it-tqassim fi tnejn tad-dejn miftiehem bilateralment bejn iż-żewġ pajjiżi. Din l-għażla kienet dik magħżula fil-każ tal-firda taċ-Ċekoslovakkja (id-Deċiżjoni tal-Kunsill 94/61/KE ta' l-24 ta' Jannar 1994). Ftehim ġdid tas-self konkluż mal-Montenegro se joħloq kjarifika dwar il-qagħda legali tal-Komunità b'rigward għall-ħlas lura tas-self ta' l-MFA. Għal dak li għandu x'jaqsam mas-Serbja, ftehimiiet għas-self jeżistu diġà u se jeħtieġu biss li jiġu emendati biex jaddattawhom għaċ-ċirkostanzi l-ġodda wara l-istabbiliment ta' passiv separat għall-Montenegro. Dan jista' jsir permezz ta' skambju ta' ittri ma' l-awtoritajiet Serbi. |L-elementi ġuridici tal-proposta |305 | Sommarju ta’ l-azzjoni proposta Skond l-Artikolu 1 tal-proposta, il-Montenegro se jassumi passiv separat għall-ħlasijiet tal-prinċipal, l-interess u l-ispejjeż assoċjati mal-ħlas ta' EUR 6 703 388,62 mis-self Komunitarju fit-tul ta' total ta' EUR 280 miljun mogħti lill-FRY/SUSaM. Għal dan il-għan, il-Kummissjoni hi awtorizzata ma' l-awtoritajiet tal-Montenegro li tiffirma ftehim ta' self ġdid għall-ammonti mogħtija lill-Montenegro u essenzjalment bit-termini u l-kundizzjonijiet stabbiliti fil-ftehimiet tas-self eżistenti. Skond l-Artikolu 2 tal-proposta, l-obbligazzjonijiet tas-Serbja lejn il-Komunità skond il-ftehimiet tas-self eżistenti fil-kapaċità tagħha bħala stat suċċessur tas-SUSaM se jitnaqqsu proporzjonalment bil-firma tal-ftehim ġdid tas-self bejn il-Komunità u l-Montenegro. Il-Kummissjoni hi sakemm tista' awtorizzata kif xieraq biex tikkonkludi arranġamenti mas-Serbja biex temenda l-ftehimiet tas-self eżistenti. Skond l-Artikolu 3 tal-proposta, kull kost u spejjeż relatati mġarrba mill-Komunità għall-konklużjoni u t-twettiq ta' l-arranġamenti stipulai fl-Artikolu 1 u l-Artikolu 2 se jitħallsu mill-Montenegro u s-Serbja, rispettivament. Id-Deċiżjoni tal-Kunsill proposta ma tintitolax liż-żewġ pajjiżi ta' ħlas supplimentari ta' għajnuna makrofinanzjarja mill-Komunità. Din id-Deċiżjoni għandha tidħol fis-seħħ mit-tielet ġurnata tal-pubblikazzjoni tagħha fil-Ġurnal Uffiċjali. |310 | Bażi ġuridika It-Trattat KE, l-Artikolu 308 |329 | Prinċipju ta’ sussidjarjetà Il-proposta hi aġġustament legali ta' għajnuna makrofinanzjarja eżistenti mogħtija mill-Komunità għar-realtà l-ġdid, li tista' ssir biss mill-Komunità nnifisha. |Prinċipju ta’ proporzjonalità Il-proposta hija konformi mal-prinċipju tal-proporzjonalità għar-raġunijiet li ġejjin: |331 | Il-forma ta' azzjoni proposta tinvolvi l-konklużjoni ta' ftehim ta' self ġdid mal-Montenegro, filwaqt li hu maħsub li l-ftehim tas-self eżistenti mas-Serbja se jiġi emendat permezz ta' skambju ta' ittri ma' l-awtoritajiet Serbi. |332 | Għalhekk, il-piż amministrattiv fuq il-Komunità u l-gvernijiet nazzjonali jitnaqqas u hu proporzjonat għall-għan tal-proposta. |Għażla ta’ strumenti |342 | Mezzi oħrajn ma jkunux xierqa għar-raġunijiet li ġejjin: Is-self eżistenti miftiehma ma' l-FRY/SUSaM ġew konklużi fuq il-bażi tad-Deċiżjonijiet tal-Kunsill. Billi d-Deċiżjonijiet tal-Kunsill skadew, u billi l-Kummissjoni ma kinetx awtorizzata tikkonkludi ftehim mal-Montenegro b'rigward għal għajnuna makrofinanzjarju jew ngħatat is-setgħa taċċetta limitu ta' l-obbligazzjoni tas-Serbja bħala stat suċċessur ta' l-FRY/SUSaM, l-adozzjoni ta' Deċiżjoni tal-Kunsill ġdida hi meħtieġa għall-implimentazzjoni ta' l-azzjonijiet proposti. |L-implikazzjonijiet baġitarji |409 | Il-proposta ma għandha l-ebda implikazzjoni fuq il-baġit tal-Komunità. |2.  ANNESSFTEHIMBEJN IR-REPUBBLIKA TAS-SERBA U R-REPUBBLIKA TAL-MONTENEGRO DWAR IR-REGOLAMENT TAS-SĦUBIJA FL-ORGANIZZAZZJONIJIET FINANZJARJI INTERNAZZJONALI U T-TQASSIM TA' ASSI U OBBLIGAZZJONIJIET FINANZJARJI(traduzzjoni mhux uffiċjali)Ir-Repubblika tas-Serbja u r-Repubblika tal-Montenegro kellhom taħdidiet u negozjati f'Belgrad fit-13 ta' Ġunju 2006 u f'Podgorica fit-28 ta' Ġunju 2006, u,Fl-aħjar interess tal-pajjiżi u ċ-ċittadini tagħhom rispettivi, huma esprimew ir-rieda tagħhom li jsolvu b'intenzjoni tajba l-kwistjonijiet relevanti għas-sħubija fl-organizzazzjonijiet internazzjonali finanzjarji u jiddeċiedu fuq distribuzzjoni ġusta ta' l-assi u l-passivi finanzjarji, uIddeċidew dan il-ftehim kif ġej:Dispożizzjonijiet ĠeneraliL-Artikoli 1Għall-finijiet ta' dan il-Ftehim:[…]- “FRY” tfisser dik li qabel kienet ir-Repubblika Federali tal-Jugożlavja;- -“SUSaM” tfisser dik li qabel kienet l-Unjoni ta' l-Istati tas-Serbja u l-Montenegro;[…]Assi u Obbligazzjonijiet finanzjarjiAssi Finanzjarji[…]Assi finanzjarjiArtikolu 12[…]L-Appendiċi 4 – Stħarriġ dwar il-ħażna tad-dejn estern tas-SUSaM skond il-Kuntratti ffirmati minn dik li qabel kienet l-FRY, u s-SUSaM rispettivament, jikkostitwixxi parti integrali ta' dan il-Ftehim […].[…]Artikolu 16Ir-Repubblika tas-Serbja u r-Repubblika tal-Montenegro qablu li jissoktaw li jħallsu l-obbligazzjonijiet finanzjarji lejn il-Kummissjoni Ewropea b'rigward għal self ta' għajnuna makrofinanzjarji fi proporzjon ta' 90 % għar-Repubblika tas-Serbja u 10 % għar-Repubblika tal-Montenegro.[…]F'Belgrad, l-10 ta' Lulju 2006Iffirmat għal u f'isem ir-Repubblika tas-SerbjaIffirmat għal u f'isem ir-Repubblika tal-Montenegro[…]APPENDICI 4 |STĦARRIĠ FUQ IL-ĦAŻNA TA' DEJN ESTERN TAS-SUSaM |SKOND FTEHIM IFFIRMAT MILL-FRY U S-SUSaM |fil-21 ta' Mejju 2006 |f'USD skond il-lista tar-rata ta' skambju Nru 121 applikabbli fit-30 ta' Ġunju 2006 |BAŻI | MUNITA | IS-SERBJA | IL-MONTENEGRO | TOTAL |ORGANIZZAZZJONIJIET FINANZJARJI INTERNAZZJONALI U L-UE |[…] | […] | […] | […] | […] |U E |UE – 25 miljun | EUR | 223 796 611.38 | 1 203 388.62 | 225 000 000.00 |EUR 55 miljun | EUR | 49 500 000.00 | 5 500 000.00 | 55 000 000.00 |[…] | EUR |EUR | 273 296 611.38 | 6 703 388.62 | 280 000 000.00 |[…] |total fil-USD | 342 686 679.19 | 8 405 380.42 | 351 092 059.60 |2008/0086 (CNS)Proposta għalDEĊIŻJONI TAL-KUNSILLli tistabbilixxi passiv separat ta' Montenegro u tnaqqas proporzjonalment il-passiv tas-Serbja b'rigward self fit-tul mogħti mill-Komunità lill-Unjoni ta' l-Istati tas-Serbja u l-Montenegro (magħrufa qabel bħala r-Repubblika Federali tal-Jugożlavja) skond id-Deċiżjonijiet tal-Kunsill 2001/549/KE u 2002/882/KEIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 308 tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Parlament Ewropew[2],Billi:(1) Skond id-Deċiżjoni tal-Kunsill 2001/549/KE tas-16 ta' Lulju 2001 li tipprovdi għajnuna makrofinanzjarja lir-Repubblika Federali tal-Jugożlavja[3], il-Komunità tat lir-Repubblika Federali tal-Jugożlavja self fit-tul ta' EUR 225 miljun biex tiżgura sitwazzjoni ta’ bilanċ tal-pagamenti sostenibbli u t-tisħiħ tal-pożizzjoni ta' riżerva tal-pajjiż. Is-self tħallas bis-sħiħ f'nifs wieħed mill-Kummissjoni f'Ottubru 2001.(2) Skond id-Deċiżjoni tal-Kunsill 2002/882/KE tal-5 ta' Novembru 2002 li tipprovdi għajnuna makrofinanzjarja lir-Repubblika Federali tal-Jugożlavja[4], il-Komunità tat lir-Repubblika Federali tal-Jugożlavja self fit-tul ta' EUR 55 miljun biex tiżgura sitwazzjoni ta’ bilanċ tal-pagamenti sostenibbli u tisħiħ tal-pożizzjoni ta' riżerva tal-pajjiż. Is-self tħallas bis-sħiħ mill-Kummissjoni fi tliet pagamenti rispettivament EUR 10 miljun fi Frar 2003, EUR 30 miljun f'Settembru 2003 u EUR 15-il miljun f'April 2005.(3) Skond il-Karta Kostituzzjonali adottata fl-4 ta' Frar 2003, ir-Repubblika Federali tal-Jugożlavja kienet ikkostitwita mill-ġdid bħala l-Unjoni ta' l-Istati tas-Serbja u l-Montenegro.(4) Fit-3 ta' Ġunju 2006, imsejjes fuq l-Artikolu 60 tal-Karta Kostituzzjonali ta' l-Unjoni ta' l-Istati tas-Serbja u l-Montenegro u skond ir-referendum tal-Montenegro tal-21 ta' Mejju 2006, il-Parlament tal-Montenegro għamel dikjarazzjoni fuq l-indipendenza tal-pajjiż, li ddikjarat li l-Montenegro hu Stat indipendenti b'personalità legali sħiħa skond il-liġi internazzjonali.(5) Fil-5 ta' Ġunju 2006, il-Parlament tas-Serbja adotta deċiżjoni li ddefiniet is-Serbja bħala l-istat suċċessur ta' l-Unjoni ta' l-Istati tas-Serbja u l-Montenegro.(6) Il-Kunsill, fil-konklużjonijiet tiegħu tat-12 ta' Ġunju 2006, ikkunsidra d-dikjarazzjoni tal-Parlament tal-Montenegro u d-deċiżjoni tal-Parlament tas-Serbja u ddikjara li l-Unjoni Ewropea u l-Istati Membri kienu ddeċidew li jiżviluppaw aktar ir-relazzjonijiet mal-Montenegro bħala Stat sovran u indipendenti.(7) Fl-10 ta' Lulju 2006, il-Montenegro u s-Serbja kellhom ftehim dwar ir-regolament tas-sħubija fl-organizzazzjonijiet finanzjarji internazzjonali u t-tqassim ta' l-assi u l-passivi finanzjarji, skond liema s-self ta' għajnuna makrofinanzjarja mogħti lir-Repubblika Federali tal-Jugożlavja jew l-Unjoni ta' l-Istati tas-Serbja u l-Montenegro se jissoktaw jitħallsu bil-proporzjon ta' 90 % għas-Serbja u 10 % għall-Montenegro, sakemm jintuża perċentwali ieħor fuq il-bażi tal-prinċipji tal-benefiċjarju finali.(8) Il-Montenegro u s-Serbja, permezz tal-Bank Ċentrali tal-Montenegro u l-Bank Nazzjonali tas-Serbja, qegħdin jissoktaw iħallsu bis-sħiħ id-dejn għal obbligi li jitnisslu mill-operazzjonijiet tas-self Komunitarju.(9) Skond l-Appendiċi 4 tal-ftehim ta' l-10 ta' Lulju 2006 bejn il-Montenegro u s-Serbja, dejn totali ta' EUR 6 703 388,62 li ġej mis-self ta' għajnuna makrofinanzjarja ngħata lill-Montenegro.(10) Iż-żewġ pajjiżi qegħdin iħallsu d-dejn għall-obbligi skond it-tqassim 10:90 miftiehem bejniethom, għajr operazzjoni waħda li qegħda titħallas skond il-prinċipju tal-benefiċjarju finali (99.47 % għas-Serbja u 0.53 % għall-Montenegro).(11) B'kunsiderazzjoni għar-relazzjonijiet żviluppati bejn l-Unjoni Ewropea u l-Montenegro bħala stat indipendenti, b'mod partikolari s-Sħubija Ewropea stabbilita mid-Deċiżjoni tal-Kunsill 2007/49/KE[5], u l-perjodu twil ta' żmien li fih għandhom isiru l-ħlasijiet lura, il-Kummissjoni għandha tkun awtorizzata li tieħu azzjoni xierqa biex tiżgura li l-passivi li ġejjin mis-self mogħti skond id-Deċiżjoni tal-Kunsill 2001/549/KE u 2002/882/KE jinqasmu bejn il-Montenegro u s-Serbja fil-proporzjonijiet miftehma bilateralment bejn iż-żewġ pajjiżi.(12) Il-Montenegro u s-Serbja mhumiex se jiġu intitolati għal ħlas supplimentari ieħor ta' l-għajnuna makrofinanzjarja skond din id-Deċiżjoni.(13) Il-Kummissjoni kkonsultat il-Kumitat Ekonomiku u Finanzjarju qabel ma ressqet il-proposta tagħha.(14) It-Trattat, għall-adozzjoni ta' din id-Deċiżjoni, ma jipprovdix għal poteri għajr dawk fl-Artikolu 308,IDDEĊIEDA KIF ĠEJ:L-Artikolu 11. Il-Montenegro se jassumi passiv separat għall-ħlasijiet tal-prinċipal u ta' l-interessi kif ukoll għal kwalunkwe kosts u spejjeż assoċjati bil-ħlas ta' EUR 6 703 388,62 mis-self Komunitarju fit-tul ta' total ta' EUR 280 miljun imħallas lill-Unjoni ta' l-Istati tas-Serbja u l-Montenegro (dik li qabel kienet ir-Repubblika Federali tal-Jugożlavja) skond id-Deċiżjonijiet tal-Kunsill 2001/549/KE u 2002/882/KE.2. Għal dan il-għan, il-Kummissjoni hi awtorizzata wara konsultazzjoni tal-Kumitat Ekonomiku u Finanzjarju, li tiffirma ftehim ta' self ġdid ma' l-awtoritajiet tal-Montenegro għall-ammonti mogħtija lill-Montenegro u essenzjalment bit-termini u l-kundizzjonijiet stabbiliti fil-ftehim.-  Ftehim ta' Self tas-17 ta' Settembru 2001 bejn il-Komunità Ewropea u r-Repubblika Federali tal-Jugożlavja,-  Ftehim ta' Self tat-13 ta' Diċembru 2002 bejn il-Komunità Ewropea u r-Repubblika Federali tal-Jugożlavja,-  Ftehim ta' Self Supplimentari tal-25 ta' Lulju 2003 bejn il-Komunità Ewropea u l-Unjoni ta' l-Istati tas-Serbja u l-Montenegro, u-  Ftehim ta' Self Supplimentari tas-7 ta' April 2005 bejn il-Komunità Ewropea u l-Unjoni ta' l-Istati tas-Serbja u l-Montenegro.B'mod partikolari, ir-rata ta' interess u d-dati għall-ħlas ta' interess u l-ħlas lura tal-prinċipal se jkunu l-istess bħal dak iddeterminat fil-kuntratti tas-self annessi mal-ftehimiet imsemmija f'dan il-paragrafu.3. Din id-Deċiżjoni ma tintitola lill-Montenegro għal ebda ħlas supplimentari ta' għajnuna makrofinanzjarja mill-Komunità.L-Artikolu 21. Permezz tal-firma tal-ftehim ta' self separat bejn il-Komunità u l-Montenegro msemmija fl-Artikolu 1(2), il-passivi tas-Serbja lill-Komunità fil-kapaċità tagħha bħala stat suċċessur ta' l-Unjoni ta' l-Istati tas-Serbja u l-Montenegro se jitnaqqsu kif xieraq.2. Il-Kummissjoni hi awtorizzata li tikkonkludi bl-arranġamenti tas-Serbja biex temenda l-ftehimiet tas-self eżistenti msemmija fl-Artikolu 1(2).3. Din id-Deċiżjoni ma tintitola lis-Serbja għal ebda ħlas supplimentari ta' għajnuna makrofinanzjarja mill-Komunità.L-Artikolu 31. Il-kosts u l-ispejjeż relatati kollha mġarrba mill-Komunità għall-konklużjoni u t-twettiq ta' l-arranġamenti stipulati fl-Artikolu 1 se jitħallsu mill-Montenegro.2. Il-kosts u l-ispejjeż relatati kollha mġarrba mill-Komunità għall-konklużjoni u t-twettiq ta' l-arranġamenti stipulati fl-Artikolu 2 se jitħallsu mis-Serbja.L-Artikolu 4Din id-Deċiżjoni għandha tidħol fis-seħħ fit-tielet jum wara l-pubblikazzjoni tagħha fil- Ġurnal Uffiċjali ta' l-Unjoni Ewropea .Magħmula fi Brussell,Għall-KunsillIl-President  DIKJARAZZJONI FINANZJARJA LEĠIŻLATTIVAQasam ta’ Politika: Titolu 01 – Affarijiet Ekonomiċi u Finanzjarji Attività: 03 – Affarijiet ekonomiċi u finanzjarji internazzjonali |TITOLU TA’ L-AZZJONI: PROPOSTA GħAL DEċIżJONI TAL-KUNSILL LI TISTABBILIXXI PASSIV SEPARAT GħALL-MONTENEGRO |1. LINJA/I TAL-BAĠIT + INTESTATURA/IArtikolu 01 03 02 – Għajnuna makroekonomika2. ĊIFRI GLOBALI2.1. Allokazzjoni totali għall-azzjoni (il-Parti B):Din l-inizjattiva ma għandha l-ebda impatt finanzjarju .2.2. Il-perjodu ta' l-applikazzjoni:Mhux applikabbli Miżura ta' darba.2.3. Stima globali multiannwali tan-nefqa:(a) Skeda ta' approprjazzjonijiet għall-impenn/approprjazzjonijiet għall-ħlas(intervenzjoni finanzjarja) ( ara l-punt 6.1.1 )Miljuni ta’ euro (sa tliet punti deċimali)2007 | 2008 | 2009 | Total |L-approprjazzjonijiet ta' l-impenn | 0 | 0 | 0 | 0 |Ħlasijiet | 0 | 0 | 0 | 0 |(b) Għajnuna teknika u amministrattiva u spejjeż ta' appoġġ (ara l-punt 6.1.2)L-approprjazzjonijiet ta' l-impenn | 0 | 0 | 0 | 0 |Ħlasijiet | 0 | 0 | 0 | 0 |Subtotal a+b |L-approprjazzjonijiet ta' l-impenn | 0 | 0 | 0 | 0 |Ħlasijiet | 0 | 0 | 0 | 0 |(c) Impatt finanzjarju globali ta' riżorsi umani u nefqa amministrattiva oħra (ara punti 7.2 u 7.3)Impenji/ħlasijiet | 0 | 0 | 0 | 0 |TOTAL a+b+c |L-approprjazzjonijiet ta' l-impenn | 0 | 0 | 0 | 0 |Ħlasijiet | 0 | 0 | 0 | 0 |2.4. Kompatibbiltà mal-programmazzjoni finanzjarja u l-perspettiva finanzjarjaIl-proposta ma għandha l-ebda impatt finanzjarju .2.5. L-impatt finanzjarju fuq id-dħulIl-proposta ma għandha l-ebda implikazzjoni finanzjarja fuq id-dħul.3. KARATTERISTIĊI TAL-BAĠITTip ta’ nefqa | Ġdida | Kontribut mill-EFTA | Kontributi mill-pajjiżi applikanti | Intestatura fil-perspettiva finanzjarja |Mhux obbligatorja | Differentiated | NO | NO | NO | No 4 |4. BAŻI ĠURIDIKAL-Artikolu 308 tat-Trattat5. DESKRIZZJONI U RAĠUNIJIET5.1. Il-ħtieġa ta’ intervent Komunitarju5.1.1. L-għanijiet fil-miraDin il-proposta timmira li:-  l-istabbiliment ta' passivi separati għall-Montenegro rigward il-Komunità, li jikkorrispondu għal u jieħdu post is-sehem tiegħu tas-self ta' l-għajnuna makrofinanzjarja tal-KE eżistenti għal dik li qabel kienet l-Unjoni ta' l-Istati tas-Serbja u l-Montenegro (SUSaM);-  u t-tnaqqis kif xieraq ta' l-ammont kurrenti totali tal-passivi li s-Serbja għandha legalment tħallas skond id-deċiżjonijiet tal-Kunsill preċedenti u skond l-istat dikjarat ta' l-Unjoni ta' l-Istati tas-Serbja u l-Montenegro.Dan għandu b'mod partikolari jħaffef kwalunkwe operazzjonijiet ta' finanzjament mill-ġdid jew strutturar mill-ġdid fil-ġejjieni jew biex jippermetti titjib fir-rata ta' interess tas-self, jew f'każ li wieħed miż-żewġ pajjiżi jitlob ħlas lura bikri.5.1.2. Il-miżuri meħuda b'rabta ma' valutazzjoni ex anteL-ebda. (There is no financial impact).5.1.3. Miżuri meħuda wara l-valutazzjoni ex postValutazzjoni ex post ta' l-għajnuna makrofinanzjarja Komunitarja fl-imgħoddi mogħtija lill-Unjoni ta' l-Istati tas-Serbja u l-Montenegro diġà ġiet kummissjonata mill-konsulenti esterni maħtura tal-Kummissjoni u qiegħda ssir bħalissa.5.2. L-azzjoni maħsuba u l-arranġamenti ta' l-intervent baġitarjuIl-bażi legali kurrenti ma għadhiex tipprovdi għal ċertezza legali xierqa b'rigward għall-ktieb tal-krediti ta' għajnuna makrofinanzjarja tal-KE lil dik li qabel kienet l-FRY u lill-Unjoni ta' l-Istati tas-Serbja u l-Montenegro, billi d-deċiżjonijiet eżistenti ma jistabbilixxu l-ebda passiv jew obbligi kuntrattwali tal-Montenegro. Għalhekk, il-Kummissjoni biħsiebha tipproċedi bil-proposta għal Deċiżjoni tal-Kunsill li tistabbilixxi passiv separat tal-Montenegro u t-tnaqqis kif xieraq tal-passiv tar-Repubblika tas-Serbja b'rigward għas-self fit-tul mogħti lill-Komunità ta' l-Unjoni ta' l-Istat tas-Serbja u l-Montenegro.Skond il-proposta, il-Montenegro se jassumi passiv separat għall-ħlasijiet tal-prinċipal, l-interess u l-ispejjeż assoċjati mal-ħlas ta' EUR 6 703 388,62 mis-self Komunitarju fit-tul ta' total ta' EUR 280 miljun mogħti lill-FRY/SUSaM. Għal dan il-għan, il-Kummissjoni hi awtorizzata ma' l-awtoritajiet tal-Montenegro li tiffirma ftehim ta' self ġdid għall-ammonti mogħtija lill-Montenegro u essenzjalment bit-termini u l-kundizzjonijiet stabbiliti fil-ftehimiet tas-self eżistenti.Fl-istess ħin, l-obbligazzjonijiet tas-Serbja lill-Komunità skond il-ftehimiet tas-self eżistenti fil-kapaċità tagħha bħala stat suċċessur tas-SUSaM se jitnaqqsu proporzjonalment bil-firma tal-ftehim ġdid tas-self bejn il-Komunità u l-Montenegro. Il-Kummissjoni hi sakemm tista' awtorizzata kif xieraq biex tikkonkludi arranġamenti mas-Serbja biex temenda l-ftehimiet tas-self eżistenti. Dan jista' jsir permezz ta' skambju ta' ittri ma' l-awtoritajiet Serbi.Il-kosts u l-ispejjeż relatati kollha mġarrba mill-Komunità għall-konklużjoni u t-twettiq ta' l-arranġamenti stipulati fil-proposta l-ġdida se jitħallsu mill-Montenegro u s-Serbja rispettivament.Id-Deċiżjoni tal-Kunsill proposta ma tintitolax liż-żewġ Repubbliki għal ħlas supplimentari ta' għajnuna makrofinanzjarja mill-Komunità. Din id-Deċiżjoni għandha tidħol fis-seħħ mit-tielet ġurnata tal-pubblikazzjoni tagħha fil- Ġurnal Uffiċjali .5.3. Metodi ta’ implimentazzjoniDin l-għajnuna se tkun implimentata fil-forma ta' ġestjoni diretta ċentralizzata mill-Kummissjoni permezz ta' persunal normali.6. L-IMPATT FINANZJARJU6.1. L-Impatt finanzjarju totali fuq il-Parti B - (fuq il-perjodu kollu ta' programmazzjoni)Ma hemm l-ebda impatt finanzjarju6.1.1. Intervent finanzjarjuImpenji (f'EUR miljun sa tliet ċifri deċimali)Rendikont | 2007 | 2008 | 2009 | Total |Partijiet ta’ l-għotja lill-Montenegro | 0 | 0 | 0 | 0 |TOTAL | 0 | 0 | 0 | 0 |6.1.2. Għajnuna teknika u amministrattiva, spejjeż ta' appoġġ u spejjeż għall-IT (approprjazzjonijiet għall-impenji)2007 | 2008 | 2009 | Total |Għajnuna teknika u amminsitrattiva | 0 | 0 | 0 | 0 |Uffiċċji għall-għajnuna teknika | 0 | 0 | 0 | 0 |Għajnuna teknika u amministrattiva oħra intra muros: extra muros: li minnhom għall-bini u l-manutenzjoni ta' sistemi ta' ġestjoni kompjuterizzati | 0 | 0 | 0 | 0 |Subtotal 1 | 0 | 0 | 0 | 0 |2) Nefqa ta' appoġġ | 0 | 0 | 0 | 0 |Studji (Valutazzjoni Operattiva) | 0 | 0 | 0 | 0 |Laqgħat ta’ l-esperti | 0 | 0 | 0 | 0 |Informazzjoni u pubblikazzjonijiet | 0 | 0 | 0 | 0 |Subtotal 2 | 0 | 0 | 0 | 0 |TOTAL | 0 | 0 | 0 | 0 |6.2. Kalkolu tal-kosts permezz tal-miżuri prevista fil-Parti B (tul il-perjodu kollu ta' programmazzjoni)[6]Impenji (f'EUR miljun sa tliet ċifri deċimali)Rendikont | Tip ta’ riżultati (proġetti, fajls) | Għadd ta’ riżultati (total għas-snin l…n) | Kost medju għal kull unità | Kost totali (total għas-snin l…n) |1 | 2 | 3 | 4=(2X3) |Azzjoni 1 Mżura 1 Miżura 2 Azzjoni 2 Miżura 1- Miżura 2 Miżura 3 (c), eċċ. |KOST TOTALI | 0 | 0 | 0 | 0 |7. IMPATT FUQ IN-NEFQA MARBUTA MAL-PERSUNAL U L-AMMINISTRAZZJONI7.1. Impatt fuq ir-riżorsi umaniXejn.Tipi ta’ kariga | Persunal li għandu jkun assenjat għall-ġestjoni ta' l-azzjoni bl-użu ta' riżorsi eżistenti u/jew addizzjonali | Total | Deskrizzjoni ta’ ħidmiet li jirriżultaw mill-azzjoni |Għadd ta' karigi permanenti | Għadd ta' karigi temporanji |Uffiċjali jew persunal temporanju | A B C |Riżorsi umani oħra |Total |7.2. Impatt finanzjarju globali tar-riżorsi umaniTip ta’ riżorsi umani | Ammont (€) | Metodu ta' kalkolu* |Uffiċjali Persunal temporanju | 0 | 1/3 x nefqa medja annwali għal grad ta’ uffiċjal A*5 – A*12 |Riżorsi umani oħra (indika l-linja tal-baġit) |Total | 0 |L-ammonti jirrappreżentaw in-nefqa totali għal tnax-il xahar.7.3. Nefqa amministrattiva oħra li tirriżulta mill-azzjoniLinja tal-baġit (numru u intestatura) | Ammont f’€ | Metodu tal-kalkolu |L-allokazzjoni kumplessiva (Titolu A7) A0701 –Missjonijiet A07030 –Laqgħat A07031 – Kumitati obbligatorji 1 A07032 - Kumitati mhux obbligatorji 1 A07040 – Konferenzi A0705 – Studji u konsultazzjonijiet Nefqa oħra (speċifika) – Valutazzjoni ex post - | 0 |Sistemi ta' informazzjoni (A-5001/A-4300) | 0 |Nefqa oħra - Parti A (speċifika) | 0 |Total | 0 |L-ammonti jirrappreżentaw in-nefqa totali għal tnax-il xahar.1 Speċifika t-tip ta' kumitat u l-grupp li għalih jappartjeni.I. Total Annwali (7.2 + 7.3) | 0 |II. Tul ta' l-azzjoni | One off action |III. Kost totali ta' l-azzjoni (I x II) | 0 |8. SEGWITU U VALUTAZZJONI8.1. Arranġamenti għas-segwituIl-firma ta' ftehim tas-self ġdid bejn il-Komunità u l-Montenegro hi prevista. Il-Kummissjoni hi sakemm tista' awtorizzata kif xieraq biex tikkonkludi arranġamenti mas-Serbja biex temenda l-ftehimiet tas-self eżistenti. Dan jista' jsir permezz ta' skambju ta' ittri ma' l-awtoritajiet Serbi.Il-Kummissjoni se tissorvelja regolarment il-konformità ma' l-iskeda tal-ħlasijiet li ġiet miftiehma.8.2. L-arranġamenti u l-iskeda għall-valutazzjoni ppjanataRapport annwali lill-Parlament Ewropew u l-Kunsill huwa stipulat fid-Decizjoni tal-Kunsill proposta, li jinkludi valutazzjoni ta’ l-implimentazzjoni ta’ din l-operazzjoni ta’ għajnuna. Valutazzjoni ex post ta' l-għajnuna makrofinanzjarja Komunitarja fl-imgħoddi mogħtija lill-Unjoni ta' l-Istati tas-Serbja u l-Montenegro diġà ġiet kummissjonata mill-konsulenti esterni maħtura tal-Kummissjoni u qiegħda ssir bħalissa.9. MIŻURI KONTRA L-FRODIIl-fondi diġà ngħataw, u l-ħlas lura qiegħed iseħħ skond l-iskeda mistennija. L-użu ta' l-għajnuna makrofinanzjarja se tkun suġġetta għall-verifika, kontroll u proċeduri ta’ verifika taħt ir-responsabbiltà tal-Kummissjoni, inkluż l-Uffiċċju Ewropew ta' Kontra l-Frodi (OLAF), u l-Qorti Ewropea ta’ Awdituri.[1] ĠU C , , p. .[2] ĠU C , , p. .[3] ĠU L 197, 21.7.2001, p. 38. Id-Deċiżjoni kif emendata mid-Deċiżjoni tal-Kunsill Nru 2001/901/KE (ĠU L 334, 18.12.2001, p. 30).[4] ĠU L 308, 9.11.2002, p. 25. Id-Deċiżjoni kif emendata l-aħħar bid-Deċiżjoni tal-Kunsill 2004/862/KE (ĠU L 370, 17.12.2004, p. 81).[5] ĠU L 20, 27.1.2007, p. 16.[6] Ghal iktar informazzjoni, ara n-nota ta' spjegazzjoni separata.